leikjanámskeið vi - dagur 3
dagurinn var aldeilis viðburðaríkur! eftir morgunmatinn var haldið af stað á morgunstund þar sem var sögð sagan um miskunsama samverjann og var svo boðið upp á ýmislegt skemmtilegt eins og smíði, föndur og leiki í íþróttasalnum. eftir hádegismat ætlaði sveinn foringi að fá krakkana með sér í að þrífa klósett, en þá kom óvænt heimsókn frá jón spæjó sem þurfti á aðstoð þeirra að halda við að finna finn forstjóra og hjálpuðu krakkarnir finn að verða góður og gaf finnur forstjóri krökkunum sleikjó fyrir að hafa hjálpað sér að verða góður við aðra. krakkarnir heyrðu svo sögu um górilluísbjörn áður en farið var í nónhressingu. krakkarnir virtust sátt eftir daginn.
dagurinn byrjaði eins og flestir dagar með morgunmat og morgunstund þar sem sagan um davíð og golíat var sögð. eftir morgunstundina föndruðu krakkarnir merkimiða sem þau settu á snagana sína. krakkarnir fengu ávexti og var svo frjáls tími þar sem boðið var upp á stressboltagerð úr blöðrum og hveiti, smíðasvæðið var opið og íþróttahúsið líka og var vinsælt líka að leika sér í hrauninu. eftir hádegismat var farið í hellaferð og fannst krökkunum það mjög skemmtilegt! nónhressingin var úti og fengu krakkarnir brauð og köku og léku sér úti í góða veðrinu.